Sacrosancte ecclesie Sancti Vincentii martiris que est infra muros Matisconis quam domnus Ado episcopus ad regendum habere videtur. Ego Julia femina dono, pro remedio anime mee et senioris mei David et filiorum meorum, ad ipsam casam Dei aliquid ex rebus meis que sunt site in pago Matisconense in agro Melionacense, in villa Cavaniaco. Hoc est vinea que terminat a mane terra Anscherici, a medio die Sancti Vincentii, a sero Sancti Stephani, a circio Sancti Petri. Infra istas terminationes, dono ad ipsam casam Dei ad mensam fratrum, eo tenore dum ego vivo et filius meus Arbertus teneamus et possideamus, et unoquoque anno tempore vindemie II sextarios persolvamus. Et si aliquis beneficiare presumpserit rectam reclamationem habeant parentes mei. Si quis hoc contradixerit libram I de auro persolvat. S. Julie. S. Eldenaldi. S. Warnerii. S. Maimbodi. S. Duranni. S. Dorini. S. Bernardi. S. Umberti. Hactum hoc regnante Lothario rege.